Selecciona les entitats del següent text:
Alícia Guri i Canivell (Barcelona, 28 de juliol de 1929 - Premià de Mar, 23 d'abril de 2020) fou jugadora de tennis i tennis de taula catalana. Els primers anys de vida van transcórrer a Barcelona però durant el conflicte bèl·lic la seva família es va traslladar a viure a Argentona on de la mà del seu pare, gran afeccionat als esports, es va iniciar a la natació, l'hípica i el tennis. Posteriorment, en plena postguerra, van tornar a Barcelona on va assistir a l'escola de les Esclaves de Sagrat Cor i els dijous a la tarda assistia a classes particulars de tennis al Reial Club de Tennis del Turó i el cap de setmana anaven a cavall tant en un picador de la Bonanova com a la casa d'estiueig d'Argentona. Les primeres competicions tennístiques que va realitzar foren de caràcter local però amb la seva habilitat va anar escalant categories fins a arribar a la màxima divisió estatal. Fou jugadora del Club Tennis Barcino. Fou campiona d'Espanya en dobles femenins juntament amb Pilar Barril des del 1951 al 1958, i tres cops en dobles mixtos juntament amb Emilio Martínez. A nivell individual guanyà el Torneig Comte de Godó el 1953, i el Campionat d'Espanya el 1959 després d'haver perdut 4 finals seguides contra Pilar Barril. També va guanyar diversos campionats de Catalunya.  Va participar en tornejos internacionals com els de Roma, Wimbledon (1958-59), Portugal, Suïssa i campionats estatals amb participació internacional. També practicà el tennis de taula, on guanyà dinou títols estatals, tres individuals (1954, 1955, 1956) i nou consecutius per equips (1953-61), els dos primers amb el Club Mayda i els altres set amb el CT Barcino. En els Campionats de Catalunya guanyà 14 títols, 6 per equips amb el Barcino, 6 en dobles i 2 en mixtos. Fou membre del primer equip espanyol femení que participà en un Campionat del Món (1959). Es va casar amb 31 anys i després del naixement del seu fill, van viure un parell d'anys a Canadà on va donar classes de tennis i 28 anys a Andorra on seguí amb les classes que ja havia iniciat en el seu període canadenc. Després de la mort del marit, va tornar a Barcelona on va seguir jugant a tennis fins als 79 anys, edat amb la que es va retirar de la pràctica esportiva. Li fou concedida la Medalla de Plata de l'Ajuntament de Barcelona en les disciplines de tennis i tennis de taula.
Alícia Guri i Canivell : esportista, Barcelona : Entitat_Geopolítica, Premià de Mar : Entitat_Geopolítica, Argentona : Entitat_Geopolítica, Reial Club de Tennis del Turó : equip_esportiu, Bonanova : Entitat_Geopolítica, Club Tennis Barcino : equip_esportiu, Espanya : Entitat_Geopolítica, Pilar Barril : esportista, Emilio Martínez : esportista, Roma : Entitat_Geopolítica, Wimbledon : esdeveniment_esportiu, Portugal : Entitat_Geopolítica, Suïssa : Entitat_Geopolítica, Club Mayda : equip_esportiu, CT Barcino : equip_esportiu, Campionats de Catalunya : esdeveniment_esportiu, Barcino : equip_esportiu, Campionat del Món : esdeveniment_esportiu, Canadà : Entitat_Geopolítica, Andorra : Entitat_Geopolítica, Ajuntament de Barcelona : govern, escola de les Esclaves de Sagrat Cor : educació, Campionat d'Espanya : esdeveniment_esportiu, Torneig Comte de Godó : esdeveniment_esportiu, campionats de Catalunya : esdeveniment_esportiu